3. ΣΥΝΤΑΚΤΙΚΗ ΠΡΑΞΙΣ Κ.Δ΄ της 14/14 Μαΐου 1935 Περί μέτρων διαταράξεως της δημοσίας τάξεως. Εκυρώθη υπό του από 11/11 Ιουλ. 1935 Ψηφίσματος της Ε΄ Εθνικής Συνελεύσεως των Ελλήνων. Προέβλεπε την εν περιπτώσει διαταράξεως ή απειλής της δημοσίας τάξεως αναστολή των διατάξεων των άρθρ. 10,11,12,13,14,15,16,18 και 100 του Συντάγματος. Βάσει της άνω Συντακτικής πράξεως εξεδόθη το Β. Δ. της 4/4 Αυγ. 1936 περί αναστολής των διατάξεων των άρθρ. 5,6,10,11,12,14,20 και 95 του Συντάγματος καθ΄ όλον το Κράτος.

[Source: greek_legal_code_raptarchis | Tokens: 460]